Vi havde nogle virkelig skønne dage i denne super hyggelige lejlighed i Notting Hill. Perfekt beliggenhed på stille gade med smuk udsigt over privat park og lige om hjørnet fra Portobello Rd og Westbourne Grove med alle dens skønne vinbarer, restauranter, butikker mm. Træerne stod i fuldt flor og der var bare smukt! Vi kunne ikke have ønsket os en bedre beliggenhed, det betød enormt meget for vores helhedsoplevelse af London.

Selve lejligheden svarede fuldstændig til beskrivelsen, ren, pæn, fine møbler, god stil og alt fungerede perfekt. Der havde været en vandskade fra overboen, så loftet i det ene soveværelse var lidt medtaget, men Tass fortalte, at det skulle udbedres og det skyggede ikke for, at vi nød helt enormt at være i lejligheden!

Tass var en virkelig sød og tilgængelig vært - god kommunikation både op til og i løbet af besøget og han gav os en masse gode tips til lokalområdet. Hans rengøringsdame tog imod os og introducerede os til lejligheden.

Alt i alt var det en virkelig god oplevelse at bo i Tass' lejlighed, og jeg vil 100 % anbefale den til andre, ligesom jeg selv vil vende tilbage, hvis jeg skal til London en anden gang!